《行者刺血写莲经求度》
宋代·释居简

七卷六万言，十指一滴血。尽是一乘法，无同亦无别。

看佗禅讲一讥剑佩，大似羊鹿强分途辙。尽教他火宅前各自东西，更休说化城中普请超越。

汝但逐字写过，逐字点发，一点著一点，一丿著一丿。

应以比丘身得度者，即现比丘身而为说。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。